Komputer rumah

Komputer rumah ialah kelas komputer peribadi yang menyertai pasaran pada tahun 1977 dan kemudian menjadi umum pada sepanjang dekad 1980-an.Home of the home computer website Ia dipasarkan sebagai komputer peribadi yang mampu dibeli oleh orang ramai, selain daripada:
 lebih berupaya, berbanding dengan konsol permainan video;
 lebih murah daripada komputer perniagaan atau komputer berasaskan teknik. 
Pendekatan penjualan persisian secara berasingan merupakan salah satu ciri yang mentakrifkan rumah komputer. Komputer rumah seringnya menghasilkan grafik dan bunyi yang lebih baik, berbanding dengan komputer peribadi perniagaan pada masa itu. Sesungguhnya, sempadan antara komputer rumah dan komputer peribadi perniagaan kemudian dikaburi kerana kedua-duanya menggunakan sistem pengendalian, pemproses, dan persisian yang sama. 

 Latar belakang 
Komputer rumah direka bentuk dan dipasang siap untuk penggunaan pengguna biasa, berbeza dengan pendahulunya yang menyasarkan para peminat elektronik dan yang seringnya disediakan dalam bentuk kit, dengan suis dan lampu blinken dipasang pada sebelah hadapan komputer.The Altair 8800 used binary LEDs and switches, and came as a kit Untuk mengelakkan pembelian pengawas demi menjimatkan wang, komputer rumah yang awal seringnya dipasang kepada televisyen keluarga, baik secara terus mahupun melalui pemodulat RF.Initially, the TI99/4 could not offer a FCC certified RF-modulator, and had to use an expensive modified TV instead Semua peranti persisian biasanya dibekalkan oleh pengeluar sebagai aksesori kos tambahan. Peranti itu seringnya tidak boleh saling bertukar antara jenama komputer rumah yang berlainan dan kekadang juga, antara model-model yang berturutan bagi jenama yang sama.

Komputer rumah mampu dibeli oleh orang awam selepas mikropemproses dikeluarkan secara besar-besaran pada pertengahan dekad 1970-an. Pada awal dekad 1980-an, kebanyakan komputer rumah bersandarkan teknologi mikropemproses 8-bit, umumnya MOS Technology 6502 dan Zilog Z80. Sebagai mekanisme storan, banyak komputer rumah pada mula-mulanya menggunakan kaset audio padat yang amat perlahan dan tidak tuntas. Pemacu cakera liut 5.25" kemudian menjadi piawai. Pemiawaian format cakera masih tidak umum, dengan model-model yang berlainan menggunakan format cakera yang berbeza, walaupun model-model itu dikeluarkan oleh pengeluar yang sama. Berbanding dengan komputer moden, kebanyakan sistem pengendalian komputer rumah seringnya disimpan dalam cip ingatan baca sahaja (ROM) dan justera itu, menyebabkan masa yang diperlukan untuk menghidupkan komputer sangat pantas (tidak melebihi beberapa saat). Bagaimanapun, ia  mengakibatkan sebarang peningkatan tidak mungkin atau terlalu susah, kecuali melalui pembelian unit yang baharu. Antara muka penggunanya biasa terdiri daripada pentafsir bahasa pengaturcaraan BASIC dan penyunting skrin atau penyunting baris berasaskan aksara, dilengkapkan dengan atur-atur cara penggunaan tambahan untuk melakukan tugas sistem pengendalian yang lain.

Selepas kejayaan sistem komputer seperti RadioShack TRS-80, Commodore PET, dan Apple II pada tahun 1977, banyak mesin yang baharu mula muncul pada akhir dekad 1970-an dan awal 1980-an. Sejak sekitar tahun 1985, pasaran komputer rumah atasan mula dikuasai oleh komputer rumah "generasi berikut" yang mempergunakan cip Motorola 68000 16-bit yang meningkatkan keupayaan siri Amiga dan Atari ST dengan ketara. Pengenalan IBM PC pada bulan Ogos 1981 akhirnya menyebabkan pemiawaian pengkomputan peribadi, sebahagian besarnya kerana seni bina terbuka sistemnya menggalakkan pengeluaran klon pihak ketiga. Penurunan harga komputer peribadi serasi IBM serta peningkatan keupayaan konsol permainan video kemudiannya mengakibatkan kehilangan pasaran komputer rumah pada dekad 1990-an.

 Lihat juga 

 Honeywell 316, sebuah "komputer rumah" dari 1969
 Komputer peribadi 
 Majalah komputer
 Papan pembangunan mikropemproses dan senarai mikrokomputer awal, sistem berasaskan mikropemproses yang pertama yang digunakan oleh peminat
 Pengaruh IBM-PC dalam pasaran komputer peribadi
 Pengawal Paparan Video, cip yang digunakan untuk mencipta grafik video untuk banyak komputer rumah yang awal
 Pirates of Silicon Valley - doku-fiksyen yang menumpukan perkembangan Apple dan Microsoft 
 Senarai komputer rumah
 Senarai komputer rumah mengikut kategori
 Senarai komputer rumah mengikut perkakasan video
 Senarai konsol permainan video
 Sejarah perkakasan pengkomputan (1960-an - kini)
 Triumph of the Nerds

 Rujukan 

 Pautan luar 
 Rune's PC Museum
 Collection of old analog and digital computers at Old Computer Museum
 Computer History Museum – An online museum of home computing and gaming
 HCM - Home Computer Museum
 "Total share: 30 years of personal computer market share figures" – From Ars Technica
 article on computing in the 1980s 

*